Source: https://miskolcitorvenyszek.birosag.hu/sajtoszoba?page=5
Timestamp: 2018-07-23 08:06:32
Document Index: 33626308

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Kihasználták az idős sértett hiszékenységét – csalás és kifosztás miatt kerültek előzetes letartóztatásba
A Miskolci Járásbíróság nyomozási bírája 2018. június 6-ig elrendelte az előzetes letartóztatását annak a két gyanúsítottnak, akik a gyanú szerint Encsen, 2018. május 3-án a 86 éves sértettnek egy aranynak tűnő, ám bizsu nyakláncot adtak el 65.000.- forintért.
Előzetesben a gyanúsítottak, akik egy ózdi gyártelepre törtek be
Az Ózdi Járásbíróság 2018. június 4-ig elrendelte az előzetes letartóztatását azoknak a gyanúsítottaknak, akikkel szemben lopás bűntette miatt indult büntetőeljárás.
Előzetes letartóztatás új pszichoaktív anyaggal visszaélés miatt
Az Ózdi Járásbíróság nyomozási bírája egy hónapra elrendelte az előzetes letartóztatását annak a testvérpárnak, akik a gyanúsítás szerint több személynek adtak át új pszichoaktív anyagot.
Több millió forint értékben vihettek el dohánytermékeket
A Miskolci Járásbíróság egy hónapra rendelte el az előzetes letartóztatását annak a gyanúsítottnak, akivel szemben lopás bűntette és lopás vétsége miatt indult büntetőeljárás.
Zugírászat és csalás miatt ítélték felfüggesztett börtönbüntetésre a volt ügyvédet
A Tiszaújvárosi Járásbíróság zugírászat és három rendbeli csalás bűntette miatt 1 év 4 hónap börtönbüntetésre és 225.000.- forint pénzbüntetésre ítélte azt az ügyvéd foglalkozású vádlottat, aki több alkalommal látott el ügyvédi feladatokat, miután törölték a névjegyzékből.
Prostituáltként dolgoztatta a lányokat - előzetes letartóztatásba került
A Miskolci Járásbíróság 2018. június 4-éig elrendelte az előzetes letartóztatását annak a gyanúsítottnak, akivel szemben hat rendbeli kerítés bűntette és kitartottság bűntette miatt indult eljárás.
Enyhítették másodfokon a fiatalkorúakkal szemben alkalmazott intézkedést
A Miskolci Törvényszék másodfokú tanácsa 2018. május 3-án jogerős döntést hozott azoknak a fiatalkorú vádlottaknak az ügyében, akiket tavaly májusban társtettesként elkövetett rablás bűntette, személyi szabadság megsértésének bűntette és garázdaság bűntette miatt javítóintézeti nevelésre ítélt a Kazincbarcikai Járásbíróság.
Előzetes letartóztatásban maradnak a vádlottak, akik életveszélyes sérülést okoztak ivócimborájuknak
A Miskolci Törvényszék a vádemelést követően is fenntartotta az előzetes letartóztatását annak a két vádlottnak, akik először életveszélyes sérülést okoztak a sértettnek, majd az eszméletlen férfitól elvették értékeit.
Előzetesben a gyanúsított, aki egyetemi kollégiumi szobába tört be
A Miskolci Járásbíróság 2018. június 2-ig elrendelte az előzetes letartóztatását annak a gyanúsítottnak, akivel szemben kollégiumi lopás miatt indult büntetőeljárás.
Szekercével támadt volt munkaadójára - 5 évet kapott
A Miskolci Törvényszék 5 év börtönbüntetésre és 5 év közügyektől eltiltásra ítélte azt a vádlottat, aki 2015 decemberében ittasan azzal a céllal ment volt munkaadója miskolci lakására, hogy a még ki nem fizetett 5.000.- forint munkabérét követelje tőle.